ECF จับมือ “S-Trek” ศึกษา IT Solution พร้อมขึ้นแท่นตัวแทนขายสินค้าไอที
ECF จับมือ “S-Trek” ศึกษาธุรกิจ IT Solution หวังขึ้นเป็นตัวแทนจำหน่ายสินค้าให้กับบริษัทชั้นนำระดับโลก 
6 ส.ค. 2561

บริษัท อีสต์โคสท์เฟอร์นิเทค จำกัด (มหาชน) หรือ ECF ระบุว่า เมื่อวันที่ 3 ส.ค.61 บริษัทได้ลงนามร่วมกับ บริษัท เอสเทรค (ประเทศไทย) จำกัด (S-Trek) ในบันทึกข้อตกลงเพื่อเข้าศึกษาความเป็นไปได้ในการเข้าร่วมลงทุนในธุรกิจของ S-Trek ซึ่งเป็นผู้ดำเนินธุรกิจในด้าน IT Solution ในการเป็นผู้จัดจำหน่ายผลิตภัณฑ์ไอทีให้กับบริษัทชั้นนำระดับโลก
โดยบันทึกข้อตกลงฉบับดังกล่าวจะดำเนินการศึกษาความเป็นไปได้ในการเข้าร่วมลงทุนในธุรกิจของ S-Trek ให้แล้วเสร็จภายใน 6 เดือน ภายใต้ข้อตกลงและยินยอมให้บริษัท รวมทั้งที่ปรึกษาและ/หรือตัวแทนของบริษัท เข้าดำเนินการศึกษาความเป็นไปได้ ซึ่ง S-Trek จะดำเนินการจัดหาข้อมูลหรือเอกสารใด ๆ ตามที่บริษัท รวมทั้งที่ปรึกษา และ/หรือตัวแทนของบริษัทร้องขอ